**Հավելված N-2
Հայաստանի Հանրապետության Արագածոտնի մարզի
 Թալին համայնքի ղեկավարի 2018թվականի
հունիսի 27-ի N 115-Ա որոշման**

 **ԿԱՐԳ**

**ՆԵՐՔԻՆ ԵՎ ԱՐՏԱՔԻՆ ԱԶԴԱՐԱՐՄԱՆ ԴԵՊՔՈՒՄ ԱԶԴԱՐԱՐԻՆ ՏՐՎՈՂ ՊԱՇՏՊԱՆՈՒԹՅԱՆ ՄԻՋՈՑՆԵՐԻ ԻՐԱԿԱՆԱՑՄԱՆ**

 **1**.<<Ազդարարման համակարգի մասին >> Հայաստանի Հանրապետության օրենքի /այսուհետ ` օրենք / 10-րդ հոդվածի 2-րդ մասին համապատասխան ` ազդարարն ունի իր անձնական տվյալների գաղտնիության , վնասակար գործողություններից և դրանց հետևանքներից պաշտպանության իրավունք :
 **2.**Օրենքի 10-րդ հոդվածի 1-ին մասին համապատասխան ` ազդարար ֆիզիկական անձին տրվող պաշտպանությունը տարածվում է ազդարար իրավաբանական անձի վրա այնքանով , որքանով այդ պաշտպանությունն իր էությամբ կիրառելի է դրա նկատմամբ:
 **3**.Ազդարարման դեպքում ազդարարի անձնական տվյալները չբացահայտելու նպատակով փաստաթղթաշրջանառությունը կատարվում է Համայնքի ղեկավարի կողմից նշանակված պատասխանատու անձի միջոցով:
 **4**.Վարույթ հարուցելու դեպքում վարույթ հարուցելու մասին ակտի և վարույթի հետ կապված այլ փաստաթղթերի մեջ չեն նշվում ազդարարման փաստը և ազդարարի անձնական տվյալները :
  **5**.Ազդարարին վնասակար գործողություններից կամ դրանց հետևանքներից պաշտպանելու նպատակով իրավասու մարմինն իր իրավասության շրջանակներում `
 1)ապահովում է տեղեկությունների գաղտիությունը .
 2)ստեղծում է ազդարարի կողմից իր ծառայողական պարտականությունների անարգել իրականացման համար բավարար պայմաններ .
 3)ապահովում է ազդարարին արհեստականորեն հանձնարարականներով չծանրաբեռնելը ` հանձնարականների նկատմամբ հսկողություն սահմանելու միջոցով.
 4)ազդարարի գործունեությունն անհարկի և ապօրինի միջամտությունների դեպքում ձեռնարկում է դրանց վերացման ուղղությամբ համապատասխան միջոցներ .
 5)անհրաժեշտության դեպքում ` ազդարարին հնարավորության դեպքում տեղափոխում է այլ աշխատասենյակ.
 6)ձեռնարկում է համապատասխան միջոցներ ազդարարի աշխատանքային իրավունքների վերականգնման ուղղությամբ, այդ թվում ` ազդարարին վերականգնում է աշխատանքի , հատուցում նրա կրած վնասները .
 7)ձեռնարկում է իրավիճակից բխող ` ազդարարի պաշտպանությանն ուղղված անհրաժեշտ միջոցներ:

 **Հայաստանի Հանրապետության Արագածոտնի
 մարզի Թալին համայնքի ղեկավար ` Սարգիս Արամյան

 Ք. Թալին
 27 հունիսի 2018թ**